
	1. ÜLDANDMED



	
	

	1.1  Tellija                                            
	Tallinna Kaubamaja Kinnisvara AS 

	1.2  Asukoht                                         
	Narva linn,

Tallinna mnt 30a ning lähiala 

	1.3  Lähteülesanne on kehtiv                
	2 aastat alates otsuse jõustumisest.

	1.4 Lähteülesande koostamise alus     

1.4.1 Detailplaneeringu algatamise taotlus Tallinna Kaubamaja Kinnisvara AS 05.01.2006.a. nr 21/1-11
1.4.2 Planeerimisseadus

1.4.3 Narva linna üldplaneering


	2. PLANEERINGU EESMÄRK




2.1. Detailplaneeringu koostamise eesmärgiks on ehitusõiguse andmine kaubamaja ehitamiseks, Tallinna mnt ning Kreenholmi tänava liiklussõlme lahendamine ja korraldamine, krundipiiride täpsustamine, heakorrastuse, haljastuse, liikluskorralduse (juurdepääsude ja parkimise) ja jalakäijate teede lahendamine, tehnovõrkude asukoha määramine ning varustamisega lahendamine.

2.2. Tallinna mnt 30a krundi omanik on Tallinna Kaubamaja Kinnisvara AS. Lähiala on riigimaa. 
2.3. Planeeritava ala pindala on ca 4,2 ha. 
2.4. Detailplaneering muudab kehtivat linna üldplaneeringut.    

	3. ARVESTAMISELE KUULUVAD PLANEERINGUD




3.1. Narva Linnavolikogu 28.11.2001a. otsusega nr. 92/49 kehtestatud Narva linna üldplaneering.

3.2. Olemasolevad piirkonna vee- ja kanalisatsiooniskeemid, piirkonna tehnovõrkude projektid.


3.3. Tallinna mnt 41 maa- ala detailplaneering, kehtestatud 28.07.2005.a. nr 128/59.
	4. ERINÕUDED




Enne projekteerimise alustamist sõlmida leping detailplaneeringu koostamise korraldamise ja finantseerimise õiguse saamiseks Narva Linnavalitsusega. 
	5. OLEMASOLEVA OLUKORRA ISELOOMUSTUS


5.1   
Narva linna üldplaneeringu järgi on antud ala maakasutuse sihtotstarbeks  liiklusmaa ning üldmaa. 
5.2 
Planeeritav ala asub kesklinnas linna oluliseima magistraali ääres. Planeerimisele kuulub KM Energeetik esine asfaltplats, läheduses asuv roheala ning linna üks olulisemaid liiklussõlmi.
5.3 
Maa- alal on mõõdistus 2001 aastast.

	6. NÕUDED KOOSTATAVALE PLANEERINGULE




6.1 
Detailplaneeringu koostamise aluskaardiks võtta olemasolevat situatsiooni tõeselt kajastav digitaalselt mõõdistatud geodeetiline alusplaan. Geodeetiline alusplaan peab olema registreeritud Narva Linnavalitsuse Arhitektuuri- ja Linnaplaneerimise Ameti geodeesia ja maakorralduse osakonnas.
6.2 
Planeeringuala kontaktvööndi funktsionaalsed ja linnaehituslikud seosed: anda lähiümbruse olemasolev ja planeeritud liiklusskeem, sh juurdepääsud planeeritavale alale, sõiduteed, jalakäijate ülekäigurajad, liikumissuunad ja bussipeatused. Esitada planeeritava ala funktsionaalsed seosed lähiümbrusega. 

6.3 
Võttes arvesse olemasolevat situatsiooni ja piirkonnas kehtivaid planeeringuid, esitada kontaktvööndi kruntide struktuuri, kavandatud hoonestuse tüübi ja mahu ning ehitusjoonte ülevaade ja analüüs.

6.4 
Olemasoleva olukorra iseloomustus: esitada krundipiirid, maakasutuse sihtotstarve, senised kokkulepped maakasutuse kitsendamise kohta ja olemasolev situatsioon planeeritaval alal. Anda hinnang olemasolevale haljastusele.

6.5 
Krundi ehitusõigus: 
· määrata krundi lubatud sihtotstarbed (ärimaa);

· anda hoonete ja rajatiste üldfunktsioonid (määrata planeeringuga arvestades ühiskondlikke funktsioone ja asukohta linnaruumis);

· määrata lubatud ehitiste arv krundil (1);

· määrata lubatud suurim ehitusalune pind (määrata planeeringuga);

· määrata krundi täisehitusprotsent;

· määrata ehitiste lubatud kõrgus arvestades linnaehituslikku miljööd (kõrgus esitada räästa ja katuseharja absoluutkõrgusena) ja korruselisus. Arvestada naaberkruntide normatiivsete valgustingimuste tagamist;
· ehitiste vahelised kujad lahendada vastavalt normatiivdokumentidele;

· määrata peamised arhitektuurinõuded ehitistele;

· määrata uusehituse võimalused ja tingimused, nii stiililised, mahulised kui ka asukohanõuded tulenevalt piirkonna eripärast;

· määrata katusekalded või selle vahemikud;
· määrata katusekatte ja peamised välisviimistluse lubatud materjalid, nõuded avatäidetele ning muudele hoone osadele ning detailidele;

Kruntide ehitusõigus ja linnaehituslikud ning arhitektuursed nõuded ja kitendused anda loeteluna või tabelina, kruntide kaupa.

6.6 
Krundi hoonestusala piiritlemine: ehitusala siduda krundi piiridega.
6.7 

Tänavate maa-alade ja liiklus- ja parkimiskorralduse määramine. Planeeringuga anda:

· liikluskorralduse põhimõtted (autoliikluse, ühissõidukiliikluse ja kergliikluse sõidurajad, sõidusuunad ja nende eraldatus invanõuded), anda tänava ristprofiil;

· tee maa-ala ja selle elementide (sõidutee, jalgrattatee, kõnnitee, eraldusriba) kirjeldus ja ligikaudsed laiused;

· tänavate (juurdepääsude) ja tänavatega ristumiste kõrgusarvud;

· kruntide planeeritud kasutusotstarbele ja hoonestusele vastav parkimise ning parkimiskohtade arvu lahendamine lähtudes parkimisnormatiividest;

· kruntidele pääsude asukohad ja/või piiride osad, kust väljasõitude rajamine on keelatud;

· ristmiku korraldamine;

· liiklusrajatised (sillad, estakaadid, viaduktid, tunnelid);
· määrata teekaitsevööndi ja selle ulatus;
· nõuded puuetega inimeste liikumise tagamiseks.
6.8 Haljastuse ja heakorrastuse põhimõtted:

· määrata säilitatav, likvideeritav ja linnaliselt väärtuslik haljastus;
· planeeritav kohustuslik kõrg- ja madalhaljastuse rajamine;
· anda planeeritava ala heakorrastuse lahendus;
· väikevormid;
· planeeringus käsitleda jäätmete sorteeritud kogumise vajadust;
· vertikaalplaneerimise põhimõtted (maapinna kõrguse muutmine, sademevete ärajuhtimine);
· vajadusel tellida planeeritavale alale keskkonnamõjude hindamine.
6.9 
Tehnovõrkude ja -rajatiste asukohad.
· anda olemasoleva olukorra iseloomustus;

· lahendada tehnovarustus koos uute tehnovõrkude paigaldamisega koos vajalike võimsuste äranäitamisega vastavalt võrguvaldajate tehnilistele tingimustele, millised tellib detailplaneeringu algatamist taotlenud isik;

· anda tehnovarustuse põhimõtteline lahendus (veevarustus, heitvee ja sademete vee kanalisatsioon, soojavarustus, elektrivarustus, küte, gaasivarustus, välisvalgustus, sidevarustus);

· lubatud ja keelatud lahendused ehitiste ja rajatiste tehnovarustuse tagamisel, lokaalsete lahenduste lubatavus ja tingimused;

· tehnovõrkudele reserveeritavad maa- alad, tagada nõutavad rõhtvahekaugused hoonetest ja teistest tehnovõrkudest;

· tuleohutuse tagamine: hoonete tulepüsivus ja kujad;

· määrata hüdrantide ja tuletõrje veevõtukohtade paiknemine;

· lahendada transiitvete ärajuhtimine.

Esitada tehnovõrkude rajamise vajaduse koondtabel (planeeringu algatamise eelne ja planeeringuga kavandatud tehnovõrkude rajamise vajadus).

6.10 
Kitsenduste ja servituutide määramise vajadus.
· Vastavalt vajadusele anda ettepanek kinnisomandi kitsenduste ja reaalservituutide seadmiseks: teeservituudid ja muud servituudid.
· Tehnovõrkude teenindamiseks vajalikud servituudid kanda tehnovõrkude koondplaanile.
6.11 
Kuritegevuse riske vähendavad nõuded ja tingimused: lahendada vastavalt Eesti standardile EVS 809-1:2002.
6.12 
Muud seadustest ja teistest õigusaktidest tulenevad kinnisomandi kitsendused ning nende ulatus.
6.13 
Planeeringuga täpsustada tänavate, üldkasutatava haljastuse, välisvalgustuse ja vihmaveekanalisatsiooni väljaehitaja kuni eraõigusliku krundi piirini ja tehnovõrkude väljaehitajad ja väljaehitamise seosed kruntide hoonestamisega. 
	7. PLANEERINGU KOOSSEIS




7.1 Situatsiooni skeem, M 1:10 000;

7.2 Planeeringuala kontaktvööndi funktsionaalsed ja linnaehituslikud seosed (olemasolev olukord), tugiplaan M 1:1000;

7.3 Planeeringu põhijoonis ehitusõiguse, maakasutuse ja haljastuskavaga  M 1:500;

7.4 Planeeringu liiklusskeem M 1: 500;

7.5 Tehnovõrkude planeering M 1:500;

7.6 Seletuskiri; 
7.7 Ajalehe väljalõiked planeeringu menetlemisest;

7.8 Lähteülesanne;

7.9 Planeeringu kooskõlastajate kirjad ning kooskõlastuste koondtabel.

	8. PLANEERINGU ESKIISPROJEKTI KOOSSEIS


Detailplaneeringu eskiislahendus esitada Narva Linnavalitsuse Arhitektuuri- ja Linnaplaneerimise Ametile läbivaatamiseks kahes eksemplaris. Nõutav eskiisilahenduste avaliku arutelu läbiviimine.

8.1 Situatsiooni skeem, M 1:10 000;

8.2 Planeeringuala kontaktvööndi funktsionaalsed ja linnaehituslikud seosed (olemasolev olukord), tugiplaan M 1:1000;

8.3 Planeeringu põhijoonis ehitusõiguse, maakasutuse ja haljastuskavaga M 1:500;

8.4 Planeeringu liiklusskeem M 1: 500;

8.5 Seletuskiri;
8.6 Lähteülesanne.

	9. PLANEERINGU ESITAMINE JA KOOSKÕLASTAMINE 




9.1 Lõplik detailplaneeringu projekt koos nõutavate kooskõlastustega esitada Narva Linnavalitsuse Arhitektuuri- ja Linnaplaneerimise Ametile neljas eksemplaris paberkandjal menetlemiseks ja ühes eksemplaris elektronkandjal (seletuskiri – rtf, pdf; joonised – dgn, dwg) kehtestamiseks.

9.2 Detailplaneeringule lisada eraldi lehena kirjanurgaga põhijoonise tabeliteta vähendus ja situatsiooniskeem formaadis A4.

9.3 Narva Linnavalitsusel on õigus nõuda detailplaneeringu makettide, illustreerivate jooniste ja planšetil jooniste esitamist detailplaneeringu avalikustamiseks.
9.4 Detailplaneeringu kehtestamiseks vajalike kooskõlastuste loetelu:

9.4.1   Ida-Virumaa Päästeteenistus Narva Komando,

9.4.2   Ida-Virumaa Tervisekaitsetalitus,

9.4.3   Narva Linnavalitsuse Linnavara- ja Majandusamet,

9.4.4   Keskkonnaministeerium, Maa – Amet,

9.4.5   Narva Linnavalitsuse Arhitektuuri- ja Linnaplaneerimise Amet,

9.4.6   Planeeringualasse jäävate ja seda teenindavate tehnovõrkude valdajad,

9.4.7   Maanteeameti Narva linna spetsialisti arvamus,

9.4.8   Kaasata detailplaneeringu koostamisse jäävad piirinaabrid ning planeeringu 
     alasse jäävad maa omanikud.

Kooskõlastused võtta vastavatele joonistele. Tekstilises osas, seletuskirjas, esitada kooskõlastuste kokkuvõte, kus näidata, millisel joonisel kooskõlastus asub, kooskõlastava instantsi nimi ja kooskõlastuse kuupäev, märkused ning kooskõlastaja ametinimi ja nimi ning kontaktnumber.

Detailplaneeringu kooskõlastamine korraldab planeeringu tellinud/algatamisettepaneku teinud osapool. Detailplaneering suunatakse pärast kooskõlastamist avalikule väljapanekule. Juhul, kui avaliku väljapaneku ja arutelu tulemuste alusel tehtud  paranduste tõttu muutuvad planeeringu põhilahendused on vajalik hankida uued kooskõlastused.

	10. PLANEERINGU VORMISTAMINE




10.1 Detailplaneering vormistatakse Keskkonnaministeeriumi poolt välja antud soovituslike tingmärkide alusel (ET-2 0104-0174).
10.2 Maakasutuse sihtotstarbed esitada Eesti Vabariigi Valitsuse 24. jaanuari 1995.a määruse nr 36 “Katastriüksuse sihtotstarvete liikide ja nende määramise aluste kinnitamine ” sätestatud korra alusel.
10.3 Lubatud/keelatud ehitise kasutamise otstarbed määratakse Majandus- ja kommunikatsiooniministri 26 novembri 2002. a määruse nr 10 “Ehitise kasutamise otstarvete loetelu” alusel.
10.4 Planeeringu teksti koostamisel juhinduda EV Planeerimisseaduse terminoloogiast.
10.5 Planeeringute koosseis esitada vastavalt Narva Linnavalitsuse 18.10.2001. a määrusega nr 1745 kinnitatud juhendile “Detailplaneeringu koosseis ja vormistamise nõuded”.

Kehtestatud detailplaneering on aluseks projekteerimisel ja maakorralduslike toimingute tegemisel.
	11. LISAD




     11.1     Asendiskeem 

Koostas:

Peaarhitekt



Anne Hallik

Kooskõlastatud: 

Peaarhitekt



Anne Hallik

Peaspetsialist



Sergei Tõsjatov

